
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1701 

5 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Μόνιμης Επιτροπής για τη Διευκόλυνση 
και την Απλούστευση των διαδικασιών του Δι¬ 
εθνούς Εμπορίου με την ονομασία «ΗΕΙΕΕΝΙΟ 

ΤΒΑϋΕ ΡΒΟ-ΗΤΡΒΟ». 1 

Σύσταση και μετατροπή θέσεων προσωπικού στο 
Πολυδύναμο Περιφερειακό Ιατρείο (ΠΠΙ) Σκύρου, 
του ΓΝ - ΚΥ Κύμης, αρμοδιότητας της ΔΥΠΕ Στε¬ 
ρεός Ελλάδας. 2 

Χαρακτηρισμός του Περιφερειακού Ιατρείου (ΠΙ) Αγί¬ 
ων Θεοδώρων, του ΚΥ Λουτρακιού, Νομού Κοριν¬ 
θίας, ως Πολυδύναμου Περιφερειακού Ιατρείου 

(ΠΠΙ). 3 

Χαρακτηρισμός του Περιφερειακού Ιατρείου (ΠΙ) Ορ- 
χομενού, του ΚΥ Διστόμου, Νομού Βοιωτίας, ως 
Πολυδύναμου Περιφερειακού Ιατρείου (ΠΠΙ). 4 


Τροποποίηση για την περίοδο εμπορίας 2005-2006 
της υπ’ αριθμ. 55647/25.9.2001 κοινής απόφασης 
των Υπουργών Εθνικής Οικονομίας και Οικονομι¬ 
κών και Γεωργίας «περί κατανομής ποσοστώσε¬ 
ων παραγωγής ζάχαρης και ισογλυκόζης για τις 
περιόδους εμπορίας 2001-2002 έως 2005-2006» 5 

Τροποποίηση του Οργανισμού Εσωτερικής Υπηρε¬ 


σίας του Δήμου Αγ. Παρασκευής. 6 

Συμπλήρωση της υπ’ αριθμ. 1007/29.3.2005 απόφα¬ 
σης του Γ ενικού Γ ραμματέα Περιφέρειας Ανατ. 

Μακεδονίας - Θράκης. 7 

Απόκτηση της ελληνικής ιθαγένειας της ομογενούς 
Ανταμασβίλι Μπαμπαλέ του Γεωργίου και της Τα- 

μάρα. 8 

Απόκτηση της ελληνικής ιθαγένειας της ομογενούς 
Παρασκεύοβα Αικατερίνα του Γκεώργκι και της 

Φεοντόρα. 9 

Απόκτηση της ελληνικής ιθαγένειας από την ομογε¬ 
νή Σπυριδώνοβα Φένια του Γκιόργκι και της Μαρί¬ 


νας καθώς και εξελληνισμός του επωνύμου της 10 
Σύσταση Νομικού Προσώπου Δημοσίου Δικαίου 
(Ν.Π.ΔΔ) στο Δήμο Ζαλόγγου, με την επωνυμία 
«ΚΡΑΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΖΑΛΟΓ¬ 
ΓΟΥ». 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 337/2 απόφα¬ 
ση του Διοικητικού Συμβουλίου του Οργανισμού 
Κτηματολογίου και Χαρτογραφήσεων Ελλάδας 12 
Διόρθωση σφάλματος στην υπ’ αριθμ. 337/3 απόφα¬ 
ση του Διοικητικού Συμβουλίου του Οργανισμού 
Κτηματολογίου και Χαρτογραφήσεων Ελλάδας 13 
Διόρθωση σφάλματος στην υπ’ αριθμ. 336/2 απόφα¬ 
ση του Διοικητικού Συμβουλίου του Οργανισμού 
Κτηματολογίου και Χαρτογραφήσεων Ελλάδας 14 
Διόρθωση σφάλματος στην υπ’ αριθμ. 336/3 απόφα¬ 
ση του Διοικητικού Συμβουλίου του Οργανισμού 
Κτηματολογίου και Χαρτογραφήσεων Ελλάδας 15 


Α ΠΟΦΑΣΕΙ Σ 

Αριθμ. 43044/ΔΙΟΕ 1430 (1) 

Σύσταση Μόνιμης Επιτροπής για τη Διευκόλυνση και 
την Απλούστευση των διαδικασιών του Διεθνούς 
Εμπορίου με την ονομασία «ΗΕΙΕΕΝΙΟ ΤΒΑϋΕ ΡΒΟ- 
ΗΤΡΒΟ». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Οργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ Α/98). 

β) Του π.δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/Α'), όπως ισχύει. 

2. Την από 21.5.1998 απόφαση του τ. Υφυπουργού Εθνι¬ 
κής Οικονομίας, για τη «Σύσταση Μόνιμης Επιτροπής 
Διευκόλυνσης του Εξωτερικού Εμπορίου με την ονομα¬ 
σία ΗΕΕΕΑ3 ΡΒΟ», η οποία δημιουργήθηκε στα πλαίσια 
της αμερικανικής πρωτοβουλίας 8Ε0Ι. 

3. Την ύπαρξη και λειτουργία της Επιτροπής ΕΙΙΒΟΡΒΟ, 
η οποία συντονίζει σε ευρωπαϊκό επίπεδο αντίστοιχες 
επιτροπές ΡΒΟ σε κράτη - μέλη της Ε.Ε, το έργο των 
οποίων αφορά τη Διευκόλυνση και την Απλούστευση 
των διαδικασιών του Διεθνούς Εμπορίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την ανάγκη σύστασης Μόνιμης Επιτροπής για 
την αποτελεσματικότερη συνεργασία του Δημοσίου 
και Ιδιωτικού τομέα με στόχο την αύξηση του βαθμού 
εξωστρέφειας της Ελληνικής Οικονομίας στον Τομέα 
Πολιτικής των Διεθνών Εμπορικών Συναλλαγών, απο¬ 
φασίζουμε: 

I. Συστήνουμε Μόνιμη Επιτροπή Διευκόλυνσης και 
Απλούστευσης των διαδικασιών του Διεθνούς Εμπο¬ 
ρίου με την ονομασία «ΗΕΕΕΕΝΙΟ ΤΒΑϋΕ ΡΒΟ-ΗΤΡΒΟ», 
με στόχους: 

- τον προσδιορισμό και απαλοιφή εμποδίων στις δι¬ 
αδικασίες του Διεθνούς Εμπορίου, 

- τον προσδιορισμό και προώθηση των καλλίτερων 
πρακτικών που αναφέρονται στο Διεθνές Εμπόριο, 

- τη μελέτη και τον προσδιορισμό εναλλακτικών στρα¬ 
τηγικών που αφορούν θέματα Πολιτικής του Διεθνούς 
Εμπορίου, 

- τη μελέτη θεμάτων που αφορούν την πολιτική για 
το Διεθνές Εμπόριο Αγαθών και Υπηρεσιών στα πλαίσια 
των αντίστοιχων Επιτροπών 133 της Ε.Ε και των πολυ¬ 
μερών διαπραγματεύσεων στον Παγκόσμιο Οργανισμό 
Εμπορίου (\Α/ΤΟ) και σε άλλους Διεθνείς Οικονομικούς 
Οργανισμούς. 

II. Έργο της Επιτροπής είναι η διευκόλυνση και η 
απλούστευση των διαδικασιών του Εξωτερικού Εμπορί¬ 
ου της Ελλάδος προκειμένου να υποστηριχθεί η αύξηση 
του βαθμού εξωστρέφειας των Ελληνικών Εξαγωγών. 

III. Η Επιτροπή αποτελείται από εκπροσώπους του 
Δημοσίου και του Ιδιωτικού τομέα. 

Ως Πρόεδρος της Επιτροπής ορίζεται υψηλόβαθμο 
στέλεχος του Δημοσίου ή του Ιδιωτικού τομέα με συ¬ 
ναφή προς τους στόχους και το έργο της Επιτροπής 
ενασχόληση και επαγγελματική εμπειρία. Ο Πρόεδρος 
της Επιτροπής θα είναι παράλληλα και μέλος του Εθνι¬ 
κού Συμβουλίου Εξαγωγών. 

Ως τακτικά και Αναπληρωματικά μέλη της Επιτροπής, 
ορίζονται εκπρόσωποι των ακόλουθων φορέων του Δη¬ 
μοσίου και Ιδιωτικού τομέα της Ελληνικής Οικονομίας: 
Υπουργείο Οικονομίας και Οικονομικών: 

- Γενική Διεύθυνση Σχεδιασμού και Διαχείρισης Πο¬ 
λιτικής 

- Γενικής Διεύθυνση Τελωνείων και ΕΦΚ 
Υπουργείο Ανάπτυξης 

Υπουργείο Αγροτικής Ανάπτυξης και Τροφίμων 
Υπουργείο Μεταφορών και Επικοινωνιών 
Υπουργείο Εμπορικής Ναυτιλίας 
Ελληνικός Οργανισμός Εξωτερικού Εμπορίου 
Οργανισμός Ασφάλισης Εξαγωγικών Πιστώσεων 
Ένωση Ελληνικών Τραπεζών 
Σύνδεσμος Ελληνικών Βιομηχανιών 
Σύνδεσμος Βιομηχανιών Βορείου Ελλάδος 
Εμπορικό και Βιομηχανικό Επιμελητήριο Αθηνών 
Εμπορικό και Βιομηχανικό Επιμελητήριο Θεσσαλο¬ 
νίκης 

Πανελλήνιος Σύνδεσμος Εξαγωγέων 
Σύνδεσμος Εξαγωγέων Βορείου Ελλάδος 
Ομοσπονδία Διεθνών Αυτοκινήτων Ελλάδος 
Τ έλος στην Επιτροπή συμμετέχει ως τακτικό μέλος και 
ένας Καθηγητής Πανεπιστημίου με τον αναπληρωτή του. 

IV. Το έργο της Μόνιμης Επιτροπής δύναται να συνεπι- 
κουρείται από επιμέρους υποεπιτροπές που θα αναφέ- 
ρονται είτε σε ομάδες χωρών είτε σε αντικείμενα έργου 
καθώς επίσης και από ομάδα εμπειρογνωμόνων. 


Ο ορισμός του Προέδρου και η σύσταση των επιμέ¬ 
ρους υποεπιτροπών καθώς και της ομάδας εμπειρογνω¬ 
μόνων γίνεται με υπουργική απόφαση. 

Με υπουργική απόφαση επίσης θεσμοθετείται η σύ¬ 
σταση Τριμελούς Εκτελεστικής Επιτροπής που αποτε- 
λείται από τον Πρόεδρο και δύο (2) μέλη. 

V. Η πρώτη σύγκλιση της Επιτροπής γίνεται το αργό¬ 
τερο σε ένα (1) μήνα μετά τη δημοσίευση της παρούσας 
υπουργικής απόφασης στην Εφημερίδα της Κυβερνή- 
σεως, στη διάρκεια της οποίας τα μέλη της Επιτροπής 
αποφασίζουν για τον τρόπο λειτουργίας της και συ¬ 
ντάσσουν τον Εσωτερικό Κανονισμό Λειτουργίας. 

Η έγκριση του Εσωτερικού Κανονισμού Λειτουργίας 
της Επιτροπής γίνεται με υπουργική απόφαση. 

VI. Η Γενική Διεύθυνση Σχεδιασμού και Διαχείρισης 
του Υπουργείου Οικονομίας και Οικονομικών έχει την 
αρμοδιότητα της εν γένει παρακολούθησης και της αξι¬ 
ολόγησης του έργου της Επιτροπής σε σχέση με τον 
ισχύοντα προγραμματισμό έργου. 

Τα απολογιστικά στοιχεία του έργου διαβιβάζονται 
προς τελική έγκριση στον Υπουργό Οικονομίας και Οι¬ 
κονομικών. 

VII. Η Διεύθυνση Πολιτικής Εξωτερικού Εμπορίου που 
υπάγεται στην Γενική Διεύθυνση Σχεδιασμού και Δια¬ 
χείρισης του Υπουργείου Οικονομίας και Οικονομικών 
έχει την αρμοδιότητα για τη διοικητική και γραμματει¬ 
ακή υποστήριξη της Μόνιμης Επιτροπής καθώς και των 
υποεπιτροπών της. 

VIII. Οι δαπάνες που αφορούν το έργο της Επιτρο¬ 
πής θα καλυφθούν από τον τακτικό προϋπολογισμό 
του Υπουργείου Οικονομίας και Οικονομικών Φορέας 
23/720 (ΚΑΕ 2613), εντός των εγκεκριμένων και διαθέσι¬ 
μων πιστώσεων του τρέχοντος προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. Υ3α/ΓΠ 55351 (2) 

Σύσταση και μετατροπή θέσεων προσωπικού στο Πο¬ 
λυδύναμο Περιφερειακό Ιατρείο (ΠΠΙ) Σκύρου, του 
ΓΝ - ΚΥ Κύμης, αρμοδιότητας της ΔΥΠΕ Στερεός 
Ελλάδας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις» 
(ΦΕΚ 81/τ. Α74.4.2005). 

2. Τις διατάξεις του ν. 3235/2004 «Πρωτοβάθμια Φρο¬ 
ντίδας Υγείας» (ΦΕΚ 53Α718.2. 2004). 

3. Τις διατάξεις του άρθρου 27 του ν. 2519/1997 (ΦΕΚ 
165/τ.Α7ΐ997), όπως τροποποιήθηκαν με το άρθρο 23 
του ν. 3172/2003 «Οργάνωση και εκσυγχρονισμός των 
Υπηρεσιών Δημόσιας Υγείας και άλλες διατάξεις» (ΦΕΚ 
197/τ.Α76.8.2003). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ/τος 63/2005 (ΦΕΚ 
98Α') και το γεγονός ότι από τις διατάξεις της απόφασης 
αυτής θα προκληθεί δαπάνη ύψους σαράντα εννέα χι¬ 
λιάδων τριακοσίων ενενήντα πέντε (49.395,00) €, που θα 
καλυφθεί από πιστώσεις του τακτικού προϋπολογισμού 
του Υπουργείου μας, με την προκήρυξη των θέσεων. 

5. Τις διατάξεις του π.δ 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/τ.Α'/2000). 

6. Την υπ’ αριθμ. Υ1/2004 απόφαση Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ 513/τ. Β'/10.3.2004). 

7. Την υπ’ αριθμ. ΔΙΔΚ/ Φ.1/2/ 6139/2004 απόφαση ανά¬ 
θεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 527/τ.Β7 
24.3.2004). 

8. Την υπ’ αριθμ. 37970/ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ 1432/τ.Β72005). 

9. Την υπ’ αριθμ. Α1α/10921/97/30.4.1998 κοινή απόφαση 
«Πολυδύναμα Περιφερειακά Ιατρεία και σύσταση θέ¬ 
σεων προσωπικού τους» (ΦΕΚ 507/Β/1998), όπως συ¬ 
μπληρώθηκε με την υπ’ αριθμ. Α1α/9183/κοινή υπουργική 
απόφαση «Συμπλήρωση της Α1 α/10921/97/30.4.1998 (ΦΕΚ 
507/Β/1998) κοινής απόφασης «Πολυδύναμα Περιφερεια¬ 
κά Ιατρεία και σύσταση θέσεων προσωπικού τους» (ΦΕΚ 
1219/τ. Β730.11.1998). 

10. Την υπ’ αριθμ. 22/21.10.2004 απόφαση ΔΣ του ΠΕΣΥΠ 
Στερεός Ελλάδας, αποφασίζουμε: 

Τροποποιούμε και συμπληρώνουμε την παραπάνω 
(9) σχετική κοινή υπουργική απόφαση, όσον αφορά τις 
θέσεις προσωπικού του Πολυδύναμου Περιφερειακού 
Ιατρείου (ΠΠΙ) Σκύρου, του ΓΝ - ΚΥ Κύμης, της ΔΥΠΕ 
Στερεός Ελλάδας, ως εξής: 

I. Η μία (1) κενή οργανική θέση, της κατηγορίας ΔΕ του 
κλάδου Βοηθών Ιατρικών και Βιολογικών Εργαστηρίων 
(Παρασκευαστών), μετατρέπεται σε μία (1) θέση της 
κατηγορίας ΤΕ, του κλάδου ΤΕ Ιατρικών Εργαστηρίων, 
στο ίδιο ΠΠΙ. 

Η θέση αυτή μπορεί να καλύπτεται από υποψήφιους 
του κλάδου ΔΕ Βοηθών Ιατρικών και Βιολογικών Εργα¬ 
στηρίων (Παρασκευαστών), μόνο σε περίπτωση έλλειψης 
υποψηφίων του κλάδου ΤΕ Ιατρικών Εργαστηρίων. 

11. Συνιστώνται οι παρακάτω θέσεις προσωπικού στο 
ΠΠΙ Σκύρου, ως εξής: 

ΚΑΤΗΓΟΡΙΑ ΤΕ Κλάδος ΤΕ Νοσηλευτικής 

Δύο (2) θέσεις 

Κλάδος ΤΕ Επισκεπτών - τριών Υγείας 

Μία (1) θέση 

ΚΑΤΗΓΟΡΙΑ ΔΕ 

Κλάδος ΔΕ Νοσηλευτικής 

Μία (1) θέση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 


Αριθ. Υ3α/ΓΠ 54751 (3) 

Χαρακτηρισμός του Περιφερειακού Ιατρείου (ΠΙ) Αγίων 
Θεοδώρων, του ΚΥ Λουτρακιού, Νομού Κορινθίας, ως 
Πολυδύναμου Περιφερειακού Ιατρείου (ΠΠΙ). 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις» 
(ΦΕΚ 81/τ.Α74.4.2005). 

2. Τις διατάξεις των άρθρων 1 και 15, του ν. 2889/ 2001 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ 37/τ. Α72.3.2001). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα, 
που κυρώθηκε με το άρθρο πρώτο του π.δ/τος 63/2005 
(ΦΕΚ 98Α') και το γεγονός ότι από τις διατάξεις της 
απόφασης αυτής θα προκληθεί δαπάνη ύψους α) δια- 
κοσίων χιλιάδων (200.000,00) € ετησίως, για μισθοδοσία 
προσωπικού, που θα αντιμετωπιστεί από πιστώσεις του 
Προϋπολογισμού του Υπουργείου μας με την πλήρω¬ 
ση τους β) δέκα χιλιάδων (10.000) €, περίπου, ετησί¬ 
ως, για λειτουργικά έξοδα που θα καλύπτεται από τον 
προϋπολογισμό του ΓΝ Κορίνθου. Δεν θα προκληθεί 
δαπάνη για ανέγερση κτιρίου και εξοπλισμό καθόσον 
διατίθεται κτίριο κατάλληλο και πλήρως εξοπλισμένο 
από το Δήμο. 

4. Τις διατάξεις του άρθρου 27 του ν. 2519/1997/ΦΕΚ 
165Α71997 όπως τροποποιήθηκαν με το άρθρο 23, του 
ν. 3172/2003 (ΦΕΚ 197Α76.8.2003). 

5. Τις διατάξεις των άρθρων 1 και 5 του ν. 2194/1994 
«Αποκατάσταση του Εθνικού Συστήματος Υγείας και 
άλλες διατάξεις» (ΦΕΚ 34/τ. Α716.3.1994). 

6. Τις διατάξεις του π.δ 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/τ.Α72000). 

7. Την υπ’ αριθμ. ΔΙΔΚ/Φ.1/2/ 6139/2004 απόφαση ανά¬ 
θεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 527/τ. Β7 
24.3.2004). 

8. Την υπ’ αριθμ. 37930/ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ 1432/τ. Β72005). 

9. Την υπ’ αριθμ. 5/13.4.2005 απόφαση ΔΣ της ΔΥΠΕ 
Πελοποννήσου, αποφασίζουμε: 

1) Το Περιφερειακό Ιατρείο (ΠΙ) Αγίων Θεοδώρων, Νο¬ 
μού Κορινθίας, που αποτελεί αποκεντρωμένη μονάδα 
του Κέντρου Υγείας (ΚΥ) Λουτρακιού, του ΓΝ Κορίνθου, 
της ΔΥΠΕ Πελοποννήσου, χαρακτηρίζεται ως Πολυδύ¬ 
ναμο Περιφερειακό Ιατρείο (ΠΠΙ). 

2) Συνιστώνται οι παρακάτω θέσεις προσωπικού για 
τις ανάγκες του Πολυδύναμου Περιφερειακού Ιατρείου 
ΠΠΙ, ως εξής: 

I. Κλάδος Γιατρών ΕΣΥ 

Μία (1) θέση Επιμ. Α' Γενικής Ιατρικής ή Παθολογίας 

Δύο (2) θέσεις Επιμ. Β' Γενικής Ιατρικής ή Παθολο- 
γίας 

II. Λοιπό Προσωπικό 

ΚΑΤΗΓΟΡΙΑ ΤΕ 

Κλάδος ΤΕ Νοσηλευτικής 

Μία (1) θέση 

ΚΑΤΗΓΟΡΙΑ ΔΕ 

Κλάδος ΔΕ Αδελφών Νοσοκόμων 

Δύο (2) θέσεις 

ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 

Μία (1) θέση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. Υ3α/ΓΠ 32651 (4) 

Χαρακτηρισμός του Περιφερειακού Ιατρείου (ΠΙ) Ορχο- 
μενού, του ΚΥ Διστόμου, νομού Βοιωτίας, ως Πολυ¬ 
δύναμου Περιφερειακού Ιατρείου (ΠΠΙ). 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις» 
(ΦΕΚ 81/τ. Α74.4.2005). 

2. Τις διατάξεις του άρθρου 24, του ν. 3172/2003 «Ορ¬ 
γάνωση και εκσυγχρονισμός των Υπηρεσιών Δημόσιας 
Υγείας και άλλες διατάξεις» (ΦΕΚ 197/τ. Α76.8.2003). 

3. Τις διατάξεις των άρθρων 1 και 15 του ν. 2889/2001 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ 37/τ. Α72.3.2001). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') και το γεγονός ότι από τις διατάξεις της 
απόφασης αυτής θα προκληθεί δαπάνη ύψους: α) Εκα¬ 
τόν πενήντα οκτώ χιλιάδων τετρακοσίων (158.400,00) € 
ετησίως, για μισθοδοσία προσωπικού, που θα αντιμετω¬ 
πιστεί από πιστώσεις του τακτικού Προϋπολογισμού του 
Υπουργείου μας με την πλήρωση των θέσεων β) δέκα 
χιλιάδων (10.000) €, περίπου, ετησίως, για λειτουργικά 
έξοδα που θα καλύπτεται από τον προϋπολογισμό του 
ΓΝ Λιβαδειάς. Δεν θα προκληθεί δαπάνη για ανέγερ¬ 
ση κτιρίου και εξοπλισμό καθόσον διατίθεται κτήριο 
κατάλληλο από το Δήμο, στο οποίο θα μεταφερθεί ο 
εξοπλισμός του ιατρείου που λειτουργεί σήμερα. 

5. Τις διατάξεις του άρθρου 27 του ν. 2519/1997 (ΦΕΚ 
165Α71997), όπως τροποποιήθηκαν με το άρθρο 23, του 
ν. 3172/2003 (ΦΕΚ 197Α76. 8. 2003). 

6. Τις διατάξεις των άρθρων 1 και 5 του ν. 2194/1994 
«Αποκατάσταση του Εθνικού Συστήματος Υγείας και 
άλλες διατάξεις» (ΦΕΚ 34/τ.Α7ΐ6.3.1994). 

7. Τις διατάξεις του π.δ 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/τ.Α72000). 

8. Την υπ’ αριθμ. Υ1/2004 απόφαση Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ 513/ τ. Β710.3.2004). 


9. Την υπ’ αριθμ. ΔΙΔΚ/Φ. 1/2/6139/2004 απόφαση ανά¬ 
θεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 527/τ. 
Β724.3.2004). 

10. Την υπ’ αριθμ. 37930/ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ 1432/τ. Β72005). 

11. Την υπ’ αριθμ. 5/10.3.2005 απόφαση του Δ.Σ. της 
ΔΥΠΕ Στερεός Ελλάδας, αποφασίζουμε: 

1) Το Περιφερειακό Ιατρείο (ΠΙ) Ορχομενού, Νομού 
Βοιωτίας, που αποτελεί αποκεντρωμένη μονάδα του 
Κέντρου Υγείας (ΚΥ) Διστόμου, του ΓΝ Λιβαδειάς, της 
ΔΥΠΕ Στερεός Ελλάδας, χαρακτηρίζεται ως Πολυδύνα¬ 
μο Περιφερειακό Ιατρείο (ΠΠΙ). 

2) Συνιστώνται οι παρακάτω θέσεις προσωπικού για 
τις ανάγκες του Πολυδύναμου Περιφερειακού Ιατρείου 
(ΠΠΙ), ως εξής: 

I. Κλάδος Γιατρών ΕΣΥ 

Δύο (2 ) θέσεις Επιμ. Α' ή Β' Γενικής Ιατρικής ή Πα¬ 
θολογίας 

II. Λοιπό Προσωπικό 

ΚΑΤΗΓΟΡΙΑ ΤΕ 

Κλάδος ΤΕ Νοσηλευτικής 

Δύο (2) θέσεις 

Κλάδος ΤΕ Μαιευτικής 

Μία (1) θέση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 65903 

(5) 

Τροποποίηση για την περίοδο εμπορίας 2005-2006 
της υπ’ αριθμ. 55647/25.9.2001 κοινής απόφασης των 
Υπουργών Εθνικής Οικονομίας και Οικονομικών και 
Γεωργίας «περί κατανομής ποσοστώσεων παρα¬ 
γωγής ζάχαρης και ισογλυκόζης για τις περιόδους 
εμπορίας 2001-2002 έως 2005-2006». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις : 

α) Του άρθρου 22 παρ. 3 του ν. 992/1979 «Περί οργα¬ 
νώσεων των διοικητικών Υπηρεσιών για την εφαρμογή 
της Συνθήκης Προσχώρησης της Ελλάδος στις Ευρω¬ 
παϊκές Κοινότητες και ρύθμισης συναφών θεσμικών και 
οργανωτικών θεμάτων» (Α' 280). 

β) Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως τροποποι¬ 
ήθηκε με το άρθρο 6 του ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προ- 

βλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 
(Α' 70) και του άρθρου 65 του ν. 1892 /1990 (Α' 101). 

2. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» άρθρο 90. 

3. Το π.δ. 176/2Α/23.9.2004 «Διορισμός Υπουργού Ευάγ¬ 
γελου Μπασιάκου στο Υπουργείο Αγροτικής Ανάπτυξης 
και Τροφίμων». 

4. Τους Κανονισμούς (Ε.Ε.): 

α) Αριθμ. 1260/2001 του Συμβουλίου της 19.6.2001 «περί 
κοινής οργανώσεως αγοράς στον τομέα της ζάχαρης» 
(1178) και ιδιαίτερα το άρθρο 10, παράγραφος 4. 

β) Αριθμ. 1609/2005 της Επιτροπής «για τη μείωση στον 
τομέα της ζάχαρης της εγγυημένης ποσότητας στο 
πλαίσιο του καθεστώτος των ποσοστώσεων παραγωγής 
και των αναμενόμενων μέγιστων αναγκών εφοδιασμού 
των επιχειρήσεων ραφιναρίσματος στο πλαίσιο των 
προτιμησιακών καθεστώτων εισαγωγής για την περίοδο 
εμπορίας 2005/2006». 

5. Την κοινή απόφαση των Υπουργών Οικονομίας και 
Οικονομικών και Γεωργίας υπ’ αριθμ. 55647/25.9.2001 
περί κατανομής ποσοστώσεων παραγωγής ζάχαρης 
και ισογλυκόζης αντίστοιχα. 

6. Την ανάγκη τροποποίησης των ποσοστώσεων που 
έχουν κατανεμηθεί για την περίοδο εμπορίας 2005/ 
2006. 

7. Την υπ’ αριθμ. 17/180/31.1.2005 ανακοίνωση καταχώ- 
ρησης στο Μητρώο Ανώνυμων Εταιρειών της τροπο¬ 
ποίησης του κατασταστικού της Ανώνυμης Εταιρείας 
με την επωνυμία «ΑΜΥΙΩΜ ΗΕΙΙΑ5-ΒΙΟΜΗΧΑΝΙΑ ΑΜΥ¬ 
ΛΟΥ ΚΑΙ ΑΜΥΛΟΣΑΚΧΑΡΟΥ ΑΝΩΝΥΜΗ ΕΤΑΙΡΙΑ» και δ.τ. 
«ΑΜΥΕΩΜ ΗΕΙ_Ι_Α3 Α.Ε.» (ΦΕΚ Α' 720). 

8. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού Προϋπολογισμού, αποφασίζουμε: 

1) Τροποποιούμε το ύψος των εγγυημένων ποσοστώ¬ 
σεων παραγωγής λευκής ζάχαρης και ισογλυκόζης που 
έχουν κατανεμηθεί στην Ελληνική Βιομηχανία Ζάχαρης 
Α.Ε. και την ΑΜΥΕΩΜ ΗΕΕΙ.Α3 - ΒΙΟΜΗΧΑΝΙΑ ΑΜΥΛΟΥ 
ΚΑΙ ΑΜΥΛΟΣΑΚΧΑΡΟΥ Α.Ε. αντίστοιχα, σύμφωνα με 
την υπ’ αριθμ. 55647/25.9.2001 κοινή υπουργική απόφα¬ 
ση (ΦΕΚ 1272/Β/2001) και καθορίζουμε αυτές σύμφωνα 
με τον ΚΑΝ (ΕΕ) 1609/2005, για την περίοδο εμπορίας 
2005/06, ως εξής: 

α) Για την Ελληνική Βιομηχανία Ζάχαρης Α.Ε. οι κατα- 
νεμηθείσες ποσοστώσεις παραγωγής λευκής ζάχαρης Α 
των 288638 τόνων και Β των 28863,8 τόνων μειώνονται 
κατά 20.550 και 2.055,2 τόνους αντίστοιχα και διαμορ¬ 
φώνονται για την περίοδο 2005/2006 σε: 

- Ποσόστωση παραγωγής Α: 268.088 τόνοι 

- Ποσόστωση παραγωγής Β: 26.808,6 τόνοι 

β) Για την ΤαΙθ & Ι_γΙ© Θγθθοθ ΒΙΟΜΗΧΑΝΙΑ ΑΜΥΛΟΥ 
ΚΑΙ ΑΜΥΛΟΣΑΚΑΡΟΥ ΑΝΩΝΥΜΗ ΕΤΑΙΡΕΙΑ οι κατανε- 
μηθείσες ποσοστώσεις παραγωγής ισογλυκόζης Α των 
10435 και Β των 2.457,5 τόνων μειώνονται κατά 1.409,4 
και 331,9 τόνους αντίστοιχα και διαμορφώνονται για την 
περίοδο 2005/2006, σε: 

- Ποσόστωση παραγωγής Α: 9.025,6 τόνοι 

- Ποσόστωση παραγωγής Β: 2.125,6 τόνοι 

Η παρούσα απόφαση ισχύει από την ημέρα δημοσίευ¬ 
σής της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2005 

οι ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθ. 59491 (6) 

Τροποποίηση του Οργανισμού Εσωτερικής Υπηρεσίας 
του Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του άρθρου 8 του ν. 2503/1997. 

3. Τις συνδιασμένες διατάξεις των άρθρων 198 παρ. 5 
και 203 του Δ.Κ.Κ. (π.δ. 410/1995). 

4. Την υπ’ αριθμ. 140/2005 απόφαση του Δημοτικού 
Συμβουλίου του Δήμου Αγ. Παρασκευής, περί τροποποί¬ 
ησης του Οργανισμού Εσωτερικής Υπηρεσίας αυτού. 

5. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο υπ’ αριθμ. 13/2005 
πρακτικό του. 

6. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνεται η υπ’ αριθμ. 140/2005 απόφαση του Δη¬ 
μοτικού Συμβουλίου του Δήμου Αγ. Παρασκευής, περί 
τροποποίησης του Οργανισμού Εσωτερικής Υπηρεσίας 
ως εξής: 

1) Αντικαθιστά την παρ. 4 του άρθρου 1 του Κεφαλαί¬ 
ου Α' του Ο.Ε.Υ. από «Γραφείο Νομικής Υπηρεσίας» σε 
«Αυτοτελές Τμήμα Νομικής Υπηρεσίας» 

2) Αντικαθιστά το άρθρο 6 του Κεφαλαίου Α' του 
Ο.Ε.Υ. ως εξής: 

α) ΓΡΑΦΕΙΟ ΓΝΩΜΟΔΟΤΗΣΕΩΝ-ΚΑΤΑΡΤΙΣΜΟΥ ΣΥΜ¬ 
ΒΑΣΕΩΝ ΚΑΙ ΔΙΕΞΑΓΩΓΗΣ ΔΙΚΩΝ 

• Παρέχει προς το Δήμαρχο και τους Αντιδημάρχους 
κάθε ζητούμενη γνώμη και συμβουλή για κάθε νομικό 
θέμα που αναφέρεται στις αρμοδιότητες του Δήμου, 
των Νομικών Προσώπων του Δήμου και χειρίζεται όλες 
τις δικαστικές υποθέσεις αυτών. 

• Μελετά, ερευνά και εδραιώνει νομικά κάθε υπόθεση 
που είναι συνδεδεμένη με τα συμφέροντα του Δήμου. 

• Είναι υπεύθυνο σε ότι αφορά την προστασία της 
Ακίνητης Περιουσίας, από Νομική άποψη. 

• Επεξεργάζεται, σε τελική φάση, τα από τις υπηρε¬ 
σίες του Δήμου συντασσόμενα σχέδια συμφωνιών, δια¬ 
κηρύξεων, κανονιστικών πράξεων, κ,λ.π., που ανάγονται 
στον κύκλο της αρμοδιότητάς τους. 

• Συντάσσει τα σχέδια όλων των πράξεων συμφωνίας 
που ενεργεί ο Δήμος ή τα Νομικά Πρόσωπα αυτού, με 
οποιαδήποτε πρόσωπα (φυσικά ή νομικά),που αναφέρο- 
νται σε πωλήσεις, μισθώσεις, εκμισθώσεις και αγορές, 
ελέγχει δε όπως τούτο είναι αναγκαίο για τον άνω 
σκοπό τους σχετικούς τίτλους ιδιοκτησιών. 

• Παρίσταται στη διεξαγωγή των δικαστικών υποθέ¬ 
σεων του Δήμου και των Νομικών Προσώπων ενώπιον 

των αρμοδίων Δικαστικών ή Διοικητικών Αρχών, ενημε- 
ρούμενο προς τούτο επαρκώς και εγκαίρως. 

• Εισηγείται την κατάργηση δικών, σε όσες περι¬ 
πτώσεις η συνέχισή τους προβλέπεται αλυσιτελής και 
ασύμφορη. 

• Επιλαμβάνεται των υποθέσεων κληροδοσιών και 
δωρεών κινητών και ακινήτων, επεξεργαζόμενο τις δι¬ 
αδικασίες νομιμοποίησης του Δήμου έναντι αυτών. 

β) ΓΡΑΜΜΑΤΕΙΑ 

• Τηρεί ειδικό πρωτόκολλο εισερχομένων και εξερχο- 
μένων δικαστικών εγγράφων, γενικά, ως και των επισυ- 
ναπτόμενων σε αυτά στοιχεία. 

• Τηρεί ειδικό βιβλίο πορείας των δικαστικών υπο¬ 
θέσεων 

• Τηρεί το αρχείο της Νομικής Υπηρεσίας καθώς και 
αρχείο εγκυκλίων, γνωμοδοτήσεων και νομολογίας 
πάνω σε θέματα αρμοδιότητας της Νομικής Υπηρε¬ 
σίας και ενημερώνει το διαρκή Κώδικα Νομοθεσίας ή 
οποιοδήποτε νομικό βοήθημα προμηθεύεται ο Δήμος 
για τη διευκόλυνση της δουλειάς της. 

• Δακτυλογραφεί τα δικόγραφα γνωμοδοτήσεις και 
γενικά την αλληλογραφία της Νομικής Υπηρεσίας και 
διεκπεραιώνει κάθε διοικητική εργασία, τρέχουσα ή ει¬ 
δική που ανατίθεται από τους δικηγόρους του Δήμου 

3) Αντικαθιστά το άρθρο 17 του Κεφαλαίου Β' του 
ισχύοντος Ο.Ε.Υ. ως εξής: 

Μία (1) θέση Γενικού Γραμματέα 

• Πέντε (5) θέσεις Ειδικών Συμβούλων - Συνεργατών 

• Τέσσερεις (4) θέσεις Δικηγόρων με παγία αντιμισθία 
και έμμισθη εντολή. 

Οι αρμοδιότητες και ο τρόπος πρόσληψης του προ¬ 
σωπικού αυτού, καθορίζονται από τις διατάξεις που 
ισχύουν κάθε φορά για αυτούς. 

• Μία (1) θέση μετακλητού ιδιαίτερου Γραμματέα 

4. Αντικαθιστά την περ. 11 της παρ.3 του άρθρου 18 
του Κεφαλαίου Β' του ισχύοντος Ο.Ε.Υ. ως εξής: 

• Κλάδος ΥΕ Εργατών Καθαριότητας, θέσεις είκοσι (20) 

5. Προστίθεται στο άρθρο 19 του Ο.Ε.Υ. παράγραφος 
9 ως εξής: 

9. Για το Αυτοτελές Τμήμα Νομικής Υπηρεσίας, Προ¬ 
ϊστάμενος του Τμήματος θα είναι Νομικός Σύμβουλος, 
ο οποίος δεν θα παρίσταται σε διεξαγωγές δικαστικών 
υποθέσεων ενώπιον των Ελληνικών δικαστηρίων. 

Από τις ανωτέρω τροποποιήσεις προκαλείται δαπάνη σε 
βάρος του ισχύοντα προϋπολογισμού ποσού 60.000 € πε¬ 
ρίπου για το έτος 2005 ενώ θα προκληθεί δαπάνη περίπου 
150.000 € για καθένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-*- 

Αριθ. 8946 

(7) 

Συμπλήρωση της υπ’ αριθμ. 1007/29.3.2005 απόφασης 
του Γ ενικού Γ ραμματέα Περιφέρειας Ανατ. Μακεδο¬ 
νίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 2 παρ. 3 του ν. 2685/1999 
(ΦΕΚ 35/Α/18.2.1999) «Κάλυψη δαπανών μετακινουμένων 


υπαλλήλων εντός και εκτός Επικράτειας και άλλες δι¬ 
ατάξεις». 

2. Τις διατάξεις του άρθρου 112 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

3. Τις διατάξεις του άρθρου 25 παρ. 6 του ν. 2738/1999 
(ΦΕΚ 180/Α/9.9.1999) «Συλλογικές διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις». 

4. Το γεγονός ότι το ύψος της προκαλούμενης από την 
απόφαση αυτή δαπάνη, δεν μπορεί να προβλεφθεί. 

5. Το υπ’ αριθμ. 2056731/6145/0022/4.21998 έγγραφο 
του Γ ενικού Λογιστηρίου του Κράτους. 

6. Τις υπ’ αριθμ. 2091831/12894/0022/4.2.1998 και 2/ 
66700/022/30.8.1999 κοινές υπουργικές αποφάσεις των 
Υπουργών Οικονομικών και Γεωργίας. 

7. Την υπ’ αριθμ. 1007/29.3.2005 απόφασή μας «Ανώτατο 
όριο επιτρεπόμενων ημερών κίνησης εκτός έδρας, υπαλ¬ 
λήλων υπηρετούντων στις Νομαρχιακές Αυτοδιοικήσεις 
της Περιφέρειας Ανατολικής Μακεδονίας - Θράκης». 

8. Το υπ’ αριθμ. 45959/3395/12.10.2005 έγγραφο της 
Δ/νσης Διοικητικών Υπηρεσιών του Ν.Δ. Ξάνθης, με το 
οποίο ζητείται η συμπλήρωση της ανωτέρω απόφασης 
μας για τους αναγραφόμενους σ’ αυτό λόγους, απο¬ 
φασίζουμε: 

Συμπληρώνουμε την υπ’ αριθμ. 1007/29.3.2005 απόφασή 
μας ως προς το ανώτατο όριο των επιτρεπόμενων κατ’ 
έτος ημερών μετακίνησης εκτός έδρας ως εξής: 

ΝΟΜΑΡΧΙΑΚΟ ΔΙΑΜΕΡΙΣΜΑ ΞΑΝΘΗΣ 

ΟΡΙΟ 

ΕΠΙΤΡΕΠΟΜΕΝΩΝ 
ΗΜΕΡΩΝ ΕΚΤΟΣ 

ΔΙΕΥΘΥΝΣΕΙΣ ΚΛΑΔΟΣ ΚΑΤΗΓΟΡΙΑ ΕΔΡΑΣ 


ΥΠΗΡΕΣΙΕΣ ΔΙΚΗΓΟΡΟΣ 120 

ΥΠΟΣΤΗΡΙΞΗΣ- ΕΙΔΙΚ. ΣΥΜΒΟΥΛΟΣ 120 

ΤΟΥ ΝΟΜΑΡΧΗ 
ΤΜΗΜΑ ΑΛΙΕΙΑΣ ΒΙΟΛΟΓΩΝ - 

ΙΧΘΥΟΛΟΓΩΝ ΠΕ 120 

Δ/ΝΣΗ ΕΓΓΕΙΩΝ ΓΕΩΛΟΓΩΝ ΠΕ 120 

ΒΕΛΤΙΩΣΕΩΝ 


Κατά τα λοιπά ισχύει η υπ’ αριθμ. 1007/29.3.2005 από¬ 
φασή μας. 

Η απόφαση αυτή ισχύει από την δημοσίευσή της στην 
Εφημερίδα της Κυβερήσεως και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 3 Νοεμβρίου 2005 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

( 8 ) 

Απόκτηση της ελληνικής ιθαγένειας της ομογενούς 
Ανταμασβίλι Μπαμπαλέ του Γεωργίου και της Τα- 
μάρα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την υπ’ αριθμ. 6267/7.11.2005 απόφαση του Γ ενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα με τις κείμενες διατά¬ 
ξεις γίνεται δεκτή η από 19.8.2004 αίτηση της ομογενούς 

Ανταμασβίλι Μπαμπαλέ, τέκνου του Γεωργίου και της 
Ταμάρα περί αποκτήσεως Ελληνικής Ιθαγένειας. 

Με εντολή Γενικού Γραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

(9) 

Απόκτηση της ελληνικής ιθαγένειας της ομογενούς Πα- 
ρασκεύοβα Αικατερίνα του Γκεώργκι και της Φεο- 
ντόρα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την υπ’ αριθμ. 6272/7.11.2005 απόφαση του Γενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα με τις κείμενες διατά¬ 
ξεις γίνεται δεκτή η από 10.6.2004 αίτηση της ομογενούς 
Παρασκεύοβα Αικατερίνα, τέκνου του Γκεώργκι και της 
Φεοντόρα περί αποκτήσεως Ελληνικής Ιθαγένειας και 
εγκρίνεται ο εξελληνισμός του ονοματεπωνύμου της 
από Παρασκεύοβα Αικατερίνα σε Παρασκευοπούλου 
Αικατερίνη. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

0 °) 

Απόκτηση της ελληνικής ιθαγένειας από την ομογενή 
Σπυριδώνοβα Φένια του Γκιόργκι και της Μαρίνας 
καθώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την υπ’ αριθμ. 6044/8.11.2005 απόφαση του Γ ενικού 
Γραμματέα Περιφέρειας Ανατολικής Μακεδονίας και 
Θράκης, που εκδόθηκε σύμφωνα με τις κείμενες διατά¬ 
ξεις γίνεται δεκτή η από 22.8.2003 αίτηση του πατέρα 
της ομογενούς Σπυριδώνοβα Φένια του Γκιόργκι και της 
Μαρίνας περί αποκτήσεως της Ελληνικής Ιθαγένειας 
και εγκρίνεται ο εξελληνισμός του επωνύμου της από 
Σπυριδώνοβα σε Σπυριάδου. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

Αριθ. 5834 (11) 

Σύσταση Νομικού Προσώπου Δημοσίου Δικαίου (Ν.Π.Δ.Δ) 
στο Δήμο Ζαλόγγου, με την επωνυμία «ΚΡΑΤΙΚΟΣ 
ΠΑΙΔΙΚΟΣ ΣΤΑΘΜΟΣ ΔΗΜΟΥ ΖΑΛΟΓΓΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του π.δ/τος 410/1995, 
«Δημοτικός και Κοινοτικός Κώδικας». 

2. Τις διατάξεις του άρθρου 5 παρ. 8 του ν. 1894/1990 
«Για την Ακαδημία Αθηνών και άλλες εκπαιδευτικές δι¬ 
ατάξεις - Σχολική περιουσία και λειτουργία των Σχο¬ 
λείων». 


3. Τις διατάξεις του άρθρου 26 παρ. 6 του ν. 2130/1993, 
«περί τροποποίησης και συμπλήρωσης διατάξεων της 
Περιφερειακής διοίκησης, του κώδικα της Ελληνικής 
Ιθαγένειας, του δημοτικού και κοινοτικού κώδικα, των 
διατάξεων για τις προσόδους των Οργανισμών Τοπικής 
Αυτοδιοίκησης και άλλες διατάξεις». 

4. Τις διατάξεις του άρθρου 1-7 του ν. 2503/1997 «Δι¬ 
οίκηση, στελέχωση της Περιφέρειας, ρύθμιση θεμάτων 
για την Τοπική Ατ/ση και άλλες διατάξεις». 

5. Την υπ’ αριθμ. 20921/19.9.2001 απόφαση του Γ ενικού 
Γ ραμματέα Περιφέρειας Ηπείρου, «περί μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κλπ., με εντολή Γ ενικού Γ ραμμα¬ 
τέα Περιφέρειας, στο Γ ενικό Δντή, στο Δ/ντή και στους 
Πρ/νους των τμημάτων της Τοπικής Αυτ/σης και Διοί¬ 
κησης των Νομών, εκτός της έδρας της Περιφέρειας» 
(ΦΕΚ 127/2.10.2001 τ.Β'). 

6. Την υπ’ αριθμ. 144/2005 απόφαση του Δημοτικού 
Συμβουλίου Ζαλόγγου, περί συστάσεως Ν.ΠΔ.Δ. με την 
επωνυμία «Σύσταση Ν.Π.Δ.Δ στο Δήμο με την επωνυμία 
«ΚΡΑΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΖΑΛΟΓΓΟΥ», 
αποφασίζουμε:. 

1) Συστήνουμε στο Δήμο Ζαλόγγου Νομικό Πρόσωπο 
Δημοσίου Δικαίου (Ν.Π.Δ.Δ.), με την επωνυμία, «ΚΡΑΤΙ¬ 
ΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΖΑΛΟΓΓΟΥ». 

2) Σκοπός του Νομικού Προσώπου είναι: Η φύλαξη, 
ημερήσια διατροφή, διαπαιδαγώγηση και ψυχαγωγία 
νηπίων, τα οποία δεν μπορούν να έχουν στο οικογενει¬ 
ακό περιβάλλον την απαραίτητη φροντίδα, λόγω απα¬ 
σχόλησης των εργαζομένων γονέων ή λόγω κοινωνικών 
αιτίων. 

3) Πόροι του Νομικού Προσώπου είναι: 

α) Πιστώσεις του άρθρου 25 του ν. 1828/1989 (Αρθρο 
12, παράγραφος 6 του ν. 2880/2001) για κάλυψη των λει¬ 
τουργίας και συντήρησης του Παιδικού Σταθμού, καθώς 
και οι δαπάνες μισθοδοσίας του προσωπικού του. 

β) Επιχορηγήσεις και κάθε είδους παροχή από το 
κράτος ή από οποιονδήποτε άλλο οργανισμό, νομικό ή 
φυσικό πρόσωπο, είτε απευθείας προς το Νομικό Πρό¬ 
σωπο, είτε προς το Δήμο Ζαλόγγου για λογαριασμό 
του νομικού προσώπου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Πρόσοδοι από την περιουσία του. 

στ) Η τυχόν επιπλέον επιχορήγηση από το Δήμο. 

4) Το Νομικό Πρόσωπο θα διοικείται από το Διοικητι¬ 
κό Συμβούλιο, τα μέλη του οποίου θα καθορισθούν με 
ξεχωριστή απόφαση του Δημοτικού Συμβουλίου, σύμ¬ 
φωνα με τις διατάξεις του άρθρου 203 του Δ.Κ.Κ. π.δ. 
410/1995. 

5) Η θητεία των μελών του Δ.Σ. ακολουθεί τη δημο¬ 
τική περίοδο και λήγει πάντοτε με την εγκατάσταση 
του νέου Δ.Σ. 

6) Το Νομικό Πρόσωπο θα εκπροσωπείται στα Δικα¬ 
στήρια και σε κάθε Δημόσια Αρχή από τον Πρόεδρο 
του Διοικητικού Συμβουλίου και όταν αυτός απουσιάζει 
ή κωλύεται, από τον Αντιπρόεδρο. 

7) Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Ζαλόγγου για την αντιμετώπιση των λειτουργικών δα¬ 
πανών του Ν.Π.Δ.Δ., το ύψος της οποίας θα ανέλθει 
στο ποσό των 5.000,00 ευρώ για το έτος 2005 και για 
τα επόμενα έτη με το ποσό που θα ψηφίζεται στον 
προϋπολογισμό του Δήμου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην εφημερίδα της 
Κυβερνήσεως. 

Πρέβεζα, 4 Οκτωβρίου 2005 

Με εντολή Γενικού Γραμματέα Περιφέρειας 
Η Αναπλ. Προϊσταμένη Διεύθυνσης 

Μ. ΠΙΠΙΛΙΔΟΥ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην υπ’ αριθμ. 337/2 απόφαση του Διοικητικού Συμ¬ 
βουλίου του Οργανισμού Κτηματολογίου και Χαρτο¬ 
γραφήσεων Ελλάδας, που δημοσιεύθηκε στο υπ’ αριθμ. 
1557/10.11.2005 (τ.Β') και αφορά καταχώρηση πρώτων 
εγγραφών στο κτηματολογικό βιβλίο και έναρξη ισχύος 
του Κτηματολογίου στο Δημοτικό Διαμέρισμα Βοχαϊκού 
(πρώην Κοινότητα Βοχαϊκού) του Δήμου Βόχας του Νο¬ 
μού Κορινθίας, στη σελ. 21451 α' στήλη στον 3ο στίχο 
της παγραφ. 4 επιφέρεται η πιο κάτω διόρθωση: 

Από το λανθασμένο «κτηματογράφηση η Κοινότητα 
Κάτω Ασσου....», στο ορθό «κτηματογράφηση η Κοινό¬ 
τητα Βοχαϊκού...... 

(Από το Εθνικό Τυπογραφείο) 

-♦- 

(13) 

Στην υπ’ αριθμ. 337/3 απόφαση του Διοικητικού Συμ¬ 
βουλίου του Οργανισμού Κτηματολογίου και Χαρτο¬ 
γραφήσεων Ελλάδας, που δημοσιεύθηκε στο υπ’ αριθμ. 
1557/10.11.2005 (τ.Β') και αφορά καταχώρηση πρώτων 
εγγραφών στο κτηματολογικό βιβλίο και έναρξη ισχύος 
του Κτηματολογίου στο Δημοτικό Διαμέρισμα Κουνου- 
πιδιανών (πρώην Κοινότητα Κουνουπιδιανών) του Δήμου 
Ακρωτηρίου του Νομού Χανιών, στη σελ. 21452 β'στήλη 
στον πρώτο και δεύτερο στίχο εκ των άνω, επιφέρεται 
η πιο κάτω διόρθωση: 


Από το λανθασμένο «κτηματογράφηση η Κοινότητα 
Κάτω Ασσου του Νομού Κορινθίας....», στο ορθό «κτη- 
ματογράφηση η Κοινότητα Κουνουπιδιανών του Νομού 
Χανιών.». 


(Από το Εθνικό Τυπογραφείο) 

—♦- 


(14) 

Στην υπ’ αριθμ. 336/2 απόφαση του Διοικητικού Συμ¬ 
βουλίου του Οργανισμού Κτηματολογίου και Χαρτο¬ 
γραφήσεων Ελλάδας, που δημοσιεύθηκε στο υπ’ αριθμ. 
1557/10.11.2005 (τ. Β') ΦΕΚ και αφορά στην περαίωση της 
διαδικασίας κτηματογράφησης στο Δημοτικό Διαμέρι¬ 
σμα Βοχαϊκού (πρώην Κοινότητα Βοχαϊκού) του Δήμου 
Βόχας του Νομού Κορινθίας, στηλ σελ. 21450 β' στήλη 
και στον 3ο στίχο της παραγράφου «3», επιφέρεται η 
πιο κάτω διόρθωση: 

Από το λανθασμένο «κτηματογράφηση η Κοινότητα 
Κάτω Ασσου....», στο ορθό «κτηματογράφηση η Κοινό¬ 
τητα Βοχαϊκού...... 

(Από το Εθνικό Τ υπογραφείο) 

-♦- 


(15) 

Στην υπ’ αριθμ. 336/3 απόφαση του Διοικητικού Συμ¬ 
βουλίου του Οργανισμού Κτηματολογίου και Χαρτο¬ 
γραφήσεων Ελλάδας, που δημοσιεύθηκε στο υπ’ αριθμ. 
1557/10.11.2005 (τ.Β') και αφορά την περαίωση της δια¬ 
δικασίας κτηματογράφησης στο Δημοτικό Διαμέρισμα 
Κουνουπιδιανών (πρώην κοινότητα Κουνουπιδιανών) του 
Δήμου Ακρωτηρίου του Νομού Χανιών, στη σελ. 21451 β' 
στήλη στον 3ο και 4ο στίχο της παραγρ. «3», επιφέρεται 
η πιο κάτω διόρθωση: 

Από το λανθασμένο: «κτηματογράφηση η Κοινότητα 
Κάτω Άσσου του Νομού Κορινθίας....», στο ορθό «κτη- 
ματογράφηση η Κοινότητα Κουνουπιδιανών του Νομού 
Χανιών». 

(Από το Εθνικό Τ υπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





